Речиси празна карта на Западен Антарктик
 Обележана карта на Антарктикот, со Западен Антарктик лево.
**Западен Антарктик**, или **Мал Антарктик** — еден од двата главни региони на Антарктикот, е дел од тој континент кој се наоѓа во рамките на западната хемисфера и го опфаќа Антарктичкиот Полуостров. Тој е одделен од Источен Антарктик со Трансантарктичките Планини и е покриен со ледената покривка на Западен Антарктик. Се наоѓа помеѓу Росовото Море (делумно покриено со Росовиот Леден Гребен) и Веделовото Море (во голема мера покриено со Филхнер-Ронеов Леден Гребен). Може да се смета за џиновски полуостров, кој се протега од Јужниот Пол кон врвот на Јужна Америка.

Западен Антарктик во голема мера е покриен со ледената покривка на Антарктикот, но има знаци дека климатските промени имаат одреден ефект и дека оваа ледена покривка можеби почнала малку да се намалува. Во текот на изминатите 50 години, западниот брег на Антарктичкиот Полуостров бил - и сè уште е - еден од најбрзо затоплените делови на планетата, а бреговите на Полуостровот се единствените делови на Западен Антарктик кои остануваат (во лето) без мраз. Тие ја сочинуваат тундрата на Антарктикот и имаат најтопла клима на Антарктикот. Карпите се обложени со мов и лишаи кои можат да се справат со интензивниот зимски студ и кратката сезона на растење.

Местоположба и опис
-------------------

 Географска карта на Антарктикот
Лежијќи на страната на Тихиот Океан на Трансантарктичките Планини, Западен Антарктик го опфаќа Антарктичкиот Полуостров (со Греамовата Земја и Палмеровата Земја) и Елсвортовата Земја, Земја на Мари Берд и Земја на Кралот Едвард VII, морските острови како што е островот Аделаида и ледените гребени, особено Филхнер-Ронеовиот Леден Гребен на Веделовото Море и Росовиот Леден Гребен на Росово Море.

Западен Антарктик бил именуван на почетокот на 20 век. Таа употреба станала стандардна по Меѓународната геофизичка година (1957-1958) и истражувањата кои откриле дека Трансантарктичките Планини обезбедуваат корисна регионална граница помеѓу Западен Антарктик и Источен Антарктик. Советодавниот комитет за имиња на Антарктикот го одобрил името во 1962 година.

Западен Антарктик е претежно покриен со масивна ледена покривка наречена Ледена покривка на Западен Антарктик. Во последните децении, оваа ледена покривка покажува знаци на намалување на масата.

Геолошката историја на Западен Антарктик била сумирана во публикација од 2020 година.

Антарктичка тундра
------------------

Деловите на Западен Антарктик кои не се покриени со мраз (антарктичка оаза), кои се бреговите на Антарктичкиот Полуостров, сочинуваат регион со биолошка разновидност познат како Антарктичка Мерибердова тундра (по Земја на Мери Берд). Оваа област има најтопла клима на Антарктикот и карпите покриени со мов и лишаи се без снег во текот на летните месеци, иако времето е сè уште интензивно студено, а сезоната на растење е многу кратка.

Географија
----------

### Подрачја

* Антарктички Полуостров со
	+ Греамова Земја
	+ Палмерова Земја
* Елсвортова Земја
	+ Инглишов Брег
	+ Брајанов Брег
	+ Ејтсов Брег
* Земја на Кралицата Елизабета
* Земја на Мери Берд со
	+ Бакутисов Брег
	+ Волгринов Брег
	+ Рупертов Брег
	+ Сондерсов Брег
	+ Хобсов Брег
* Земја на Кралот Едвард VII со
	+ Ширасеов Брег

### Мориња

* Амундсеново Море
* Белингсхаузеново Море
* Веделово Море
* Скоша

### Ледени гребени

Поголеми ледени гребени се:

* Гецов Леден Гребен
* Аботов Леден Гребен
* Ларсенов Леден Гребен
* Росов Леден Гребен
* Салцбергеров Леден Гребен
* Филхнер-Ронеов Леден Гребен

Наводи
------

1. ↑  „Impacts of climate change". *Discovering Antarctica* (англиски). Посетено на 2021-11-20.
2. ↑  „WMO verifies one temperature record for Antarctic continent and rejects another". *public.wmo.int* (англиски). 2021-06-30. Посетено на 2021-11-20.
3. ↑  Balch, 1902; Nordenskiöld, 1905)
4. ↑  „Antarctic ice sheet is an 'awakened giant'". New Scientist. 2 February 2005. Посетено на 2008-01-26.
5. ↑  Jordan, Tom A.; Riley, Teal R.; Siddoway, Christine S. (2020). „The geological history and evolution of West Antarctica". *Nature Reviews Earth & Environment* (англиски). **1** (2): 117–133. doi:10.1038/s43017-019-0013-6. ISSN 2662-138X.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Антарктик |
| --- |
|  |
| Географија | 
* Антарктички морски мраз
* Клима
	+ Климатски промени
* Ледени гребени
* Геологија
* Ледници
* Планини
* Вулкани

|  |  |
| --- | --- |
| Региони | 
* Екозона
* Антарктички Полуостров
* Источен Антарктик
	+ Леден штит
	+ Ледена покривка
* Крајни точки
* Флористичко царство
* Острови
* Јужен Пол
	+ Јужен магнетен пол
* Западен Антарктик
	+ Ледена покривка

 |
|  |
| Водни површини | 
* Езеро ЦЕЦс
* Мерсер
* езеро Восток
* Реки
* залив Мекмердо
* Росово Море
* Јужен Океан
* Веделово Море

 |
|  |
| Живот | 
* Флора
* Микроорганизми
* Див свет
	+ Птици
	+ Цицачи
	+ Крил

 |

 |  |
|  |
| Историја  | 
* Колонизација
* КОВИД-19
* Експедиции
* Херојска доба
* Втора светска војна

 |
|  |
| Политика | 
* Совет
* Воена активност
* Национални програми
* Територијални претензии
* Систем на договори

 |
|  |
| Општество | 
* Ден на Антарктикот
* Злосторство
* Демографија
* Економија
* Логори
* Пожарникарство
* Знамиња
* Градови со порти
* Заштитени подрачја
* Религија
* Истражувачки станици
* Телекомуникации
* Време
* Туризам
* Транспорт
* Жени

 |
|  |
| Познати истражувачи | 
* Роалд Амундсен
* Ричард Берд
* Даглас Мосон
* Ви-те-Рангиора
* Џејмс Кларк Рос
* Роберт Фалкон Скот
* Ернест Шеклтон

 |
|  |
| 
* Категорија Категорија
* Страница на Ризницата Ризница

 |

 |